Irfan Zaini

Muhammad Irfan Mohamed Zaini (lahir 5 Jun 1995) ialah seorang pelakon, model dan pengacara lelaki Malaysia. Beliau adalah seorang India Muslim yang lahir di Malaysia serta fasih bertutur dalam Bahasa Melayu, Bahasa Inggeris dan Bahasa Tamil.

Beliau dikenali sebagai pelakon lelaki pertama dan satu-satunya dari Malaysia yang pernah berlakon bersama bintang filem India, Thalapathy Vijay. Penampilan sulungnya di layar perak ialah dalam filem Kuruvi (2008) ketika beliau masih kecil. Beliau sekali lagi berlakon bersama Vijay dalam filem G.O.A.T – Greatest of All Time (2024) ketika sudah dewasa. Pada tahun 2025, Irfan mengumumkan bahawa beliau bakal membintangi filem terakhir Vijay berjudul Jana Nayagan yang dijadualkan ditayangkan pada tahun 2026.

Namanya turut melonjak naik di Malaysia selepas membintangi filem tempatan Blood Brothers: Bara Naga (2025) sebagai Malik, yang mengukuhkan kedudukannya sebagai salah seorang pelakon muda berpengaruh. Beliau juga dikenali dengan sifat rendah hati serta mesra terhadap peminat.

Kehidupan awal
Beliau dilahirkan pada 5 Jun 1995 di Johor Bahru, Johor. Beliau adalah anak sulung daripada empat adik-beradik.

Kerjaya
Beliau mula bergiat dalam dunia seni seawal usia 13 tahun apabila muncul dalam filem Tamil Kuruvi (2008) arahan Dharani, yang turut dibintangi oleh Vijay dan Trisha Krishnan.

Selain itu, Irfan pernah menjadi pengacara rancangan kuiz Smart Wheel di Astro Vinmeen.

2008–2020: Permulaan kerjaya
Irfan memulakan kerjaya sebagai pelakon kanak-kanak dalam filem Tamil Kuruvi. Penampilannya membuka ruang untuk beliau bergiat dalam dunia perfileman dan televisyen tempatan, termasuk pengacaraan dan peragaan.

2021–2024: Perkembangan kerjaya
Irfan aktif dalam drama tempatan serta projek perfileman berskala sederhana. Pada tahun 2024, beliau terpilih untuk membintangi filem Tamil The Greatest of All Time (GOAT) bersama pelakon terkenal Thalapathy Vijay, menjadikannya antara pelakon Malaysia terawal yang berpeluang beraksi dalam filem Kollywood berskala besar.

2025–kini: Peningkatan populariti 
Tahun 2025 menjadi lonjakan besar dalam kerjaya Irfan melalui filem aksi Blood Brothers: Bara Naga, di mana beliau membawa watak Malik. Filem ini mencatat kutipan pecah panggung melebihi RM62 juta dalam masa 20 hari tayangan, menjadikannya antara filem tempatan paling berjaya.

Peranan tersebut mendapat pujian kerana Irfan melakukan banyak aksi lasak tanpa pelakon lagak ngeri, termasuk menjalani latihan intensif selama lima bulan dan beberapa kali mengalami kecederaan ringan di set penggambaran.

Gaya lakonan
Irfan dikenali dengan komitmen tinggi terhadap watak yang dibawa. Beliau sering melakukan sendiri babak aksi dan memberi penekanan pada realisme dalam lakonannya.

Filemografi

Anugerah
 Tahun Anugerah Kategori Filem Status 2021  Raaga.com Malaysian Star of the Month (May)             2024  MICA Awards  Best Actor  Dum Dum Dumeel     Best Villain  Naam Katra Isai     2026 Desam International Icon Awards (DIIA) Best Actor  

Rujukan

Pautan luar





Kategori:Kelahiran 1995
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan India
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Peragawan Malaysia
Kategori:Orang dari Kuala Lumpur
Kategori:Penagacara televisyen Malaysia
Kategori:Pelakon filem Malaysia
Kategori:Pelakon televisyen Malaysia